INOX พุ่งพรวดเกือบ 16% รับกำไร Q2 โตทะลักกว่า 3 เท่าตัว สู่ระดับ 258 ลบ.
INOX พุ่งพรวดเกือบ 16% รับกำไร Q2 โตทะลักกว่า 3 เท่าตัว สู่ระดับ 258 ลบ. โดย ณ เวลา 15.50 น. อยู่ที่ 1.24 บาท บวก 0.17 บาท หรือ 15.89% สูงสุดที่ 1.36 บาท ต่ำสุดที่ 1.20 บาท ด้วยมูลค่าซื้อขาย 27.69 ล้านบาท
10 ส.ค. 2561

ผู้สื่อข่าวรายงานว่า ราคาหุ้นบริษัท โพสโค-ไทยน๊อคซ์ จำกัด (มหาชน) หรือ INOX ล่าสุด ณ เวลา 15.50 น. อยู่ที่ 1.24 บาท บวก 0.17 บาท หรือ 15.89% สูงสุดที่ 1.36 บาท ต่ำสุดที่ 1.20 บาท ด้วยมูลค่าซื้อขาย 27.69 ล้านบาท

พร้อมกันนี้ ราคาหุ้นปรับตัวเพิ่มขึ้นทำจุดสูงสุดในรอบเกือบ 5 เดือน นับตั้งแต่ราคาหุ้นอยู่ที่ระดับ 1.26 บาท เมื่อวันที่ 19 มี.ค.61
ทั้งนี้ ราคาหุ้น INOX  ปรับตัวเพิ่มขึ้น หลังรายงานผลการดำเนินงานไตรมาส 2/61 (รวมบริษัทย่อย) สิ้นสุดวันที่ 30 มิ.ย.61 ดังนี้

โดยผลการดำเนินงานในไตรมาสดังกล่าวกำไรเพิ่มขึ้น เนื่องจากบริษัทฯมีรายได้จากการขายเหล็กสเตนเลสรีตเย็นและการให้บริการ จำนวน 3,983.3 ล้านบาท (57,271 ตัน ณ ราคาขายถัวเฉลี่ย 69,551บาทต่อตัน) ซึ่งสูงกว่ายอดขายของไตรมาส 2/60 ที่มีจำนวน 3,877.4 ล้านบาท (54,708 ตัน ณ ราคาขายถัวเฉลี่ย 70,874 บาทต่อตัน) เท่ากับ 105.8 ล้านบาท หรือเพิ่มขึ้น 2.7% และปริมาณขายและให้บริการที่เพิ่มขึ้น 4.7%
ขณะที่ต้นทุนขายและให้บริการสำหรับไตรมาส 2/61 จำนวน 3,536 ล้านบาท ลดลง 157.7 ล้านบาท หรือคิดเป็นลดลง 4.3% เมื่อเทียบกับไตรมาส 2/60 มีสาเหตุหลักจากต้นทุนขายเฉลี่ยต่อหน่วยลดลง
อีกทั้ง บริษัทฯมีกำไรขั้นต้นจำนวน 447.3 ล้านบาท หรือคิดเป็น 11.2% ของยอดขาย เมื่อเทียบกับไตรมาส 2/60 ที่มีกำไรขั้นต้นจำนวน 183.8 ล้านบาท หรือคิดเป็นกำไร 4.7% ของยอดขาย
นอกจากนี้ กำไรสุทธิสำหรับไตรมาส 2/61 จำนวน 258.2 ล้านบาท กำไรเพิ่มขึ้น 203.1 ล้านบาท เมื่อเทียบกับไตรมาส 2/60 ที่มีกำไรสุทธิ 55 ล้านบาท โดยมีสาเหตุหลักมาจากกำไรขั้นต้นเพิ่มขึ้น 263.5 ล้านบาท และต้นทุนวัตถุดิบลดลง 158 ล้านบาท